സാലിക് (ചുങ്കം) - വിക്കിപീഡിയ

# സാലിക് (ചുങ്കം)

### വിക്കിപീഡിയ, ഒരു സ്വതന്ത്ര വിജ്ഞാനകോശം.

“സാലിക്” : ദുബായില്‍ നിലവിലുള്ള റേഡിയോ ഫ്രീക്വന്‍സി റോഡ്‌ ടോള്‍ സിസ്റ്റം അഥവാ ഓട്ടോമാറ്റിക് റോഡ് ടോള്‍ സിസ്റ്റത്തിനു പറയുന്ന പേര്.

റോഡുകളിലെ ടോള്‍ പിരിവിനായി പലരാജ്യങ്ങളിലും നിലവിലുള്ള ഒരു ഓട്ടോമാറ്റിക്‌ ടോള്‍ പിരിവ്‌ സംബ്രദായമാണിത്. റേഡിയോ ഫ്രീക്വന്‍സി സെന്‍സറുകള്‍ വഴി, ഇലക്ട്രോണിക്‌ ടോള്‍ ഗേറ്റില്‍ക്കൂടി കടന്നുപോകുന്ന വാഹനങ്ങളില്‍ പതിച്ചിരിക്കുന്ന പ്രീപെയ്ഡ്‌ ടാഗില്‍നിന്നും ഒരു നിശ്ചിത തുക റോഡ്‌ ടോള്‍ ആയി ഈടാക്കുകയാണ്‌ ഈ സംവിധാനത്തില്‍ ചെയ്യുന്നത്‌. മെച്ചപ്പെട്ട ഗതഗത നിയന്ത്രണമാണ്‌ ഈ സംവിധാനത്തിലൂടെ ഉദ്ദേശിക്കുന്നത്‌. ദുബായിലെ പ്രധാന ഹൈവേകളിലൊന്നായ ഷെയ്ഖ്‌ സായിദ്‌ റോഡിന്റെ ഒരു ഭാഗത്ത്‌ ഈ സംവിധാനം 2007 ജൂലൈ മുതല്‍ നടപ്പാക്കി.

ഗര്‍ഹൂദ് ബ്രിഡ്ജ് ടോള്‍ ഗേറ്റ്, ദുബായ്

## [തിരുത്തുക] പ്രവര്‍ത്തന തത്വം

ഈ സംവിധാനത്തിന്റെ പ്രധാനപ്പെട്ട രണ്ടു ഭാഗങ്ങളാണ്‌ റേഡിയോ ഫ്രീക്വന്‍സി സെന്‍സറും (Radio frequency sensor), റേഡിയോ ഫ്രീക്വന്‍സി ഐഡി (RFID) യും. സെന്‍സറുകള്‍ ടോള്‍ ഗേറ്റിലാണ്‌ ഉറപ്പിച്ചിരിക്കുന്നത്‌, RFID വാഹനത്തിന്റെ മുന്‍ഭാഗത്തെ ചില്ലില്‍ നടുക്കായി പതിപ്പിച്ചിരിക്കും. (ചിത്രം നോക്കുക). RFID യ്ക്ക്‌ ടാഗ്‌ എന്നാണ്‌ പറയുന്നത്‌.

സാലിക് ടാഗ്

ഇതിനുള്ളില്‍ ഒരു ചെറിയ ചിപ്പ്‌ ഉണ്ട്‌. ടാഗിന്റെ നമ്പറുമായി ബന്ധിപ്പിച്ച്‌, വാഹനത്തിന്റെ നമ്പര്‍, ഉടമയുടെ വിലാസം തുടങ്ങിയ വിവരങ്ങള്‍ സാലിക്‌ സിസ്റ്റത്തിന്റെ ഡാറ്റാബെയ്സില്‍, ടാഗ്‌ നല്‍കുന്നതിനു മുമ്പായി സൂക്ഷിച്ചിരിക്കും. ഇതേ സിസ്റ്റത്തില്‍ത്തന്നെ ഒരു തുകയും പ്രീപെയ്ഡായി നല്‍കണം. വാഹനം ടോള്‍ ഗേറ്റിനടിയില്‍ക്കൂടി കടന്നുപോകുമ്പോള്‍, റേഡിയോ തരംഗങ്ങള്‍ വാഹനത്തിലെ ടാഗുമായി "സംവദിക്കുകയും" നിശ്ചിത ടോള്‍ തുക തനിയെ കംപൂട്ടറിലെ വാഹന ഉടമയുടെ ടാഗ്‌ അക്കൗണ്ടില്‍ നിന്നു കുറവുചെയ്യപ്പെടുകയും ചെയ്യും. ഇതെല്ലാം നടക്കുന്നതിന്‌ സെക്കന്റുകളുടെ അംശം മാത്രമേ വേണ്ടതുള്ളൂ എന്നതിനാല്‍ വാഹനങ്ങള്‍ക്ക്‌ ഹൈവേ സ്പീഡില്‍ത്തന്നെ ടോള്‍ ഗേറ്റിലൂടെ കടന്നുപോകാവുന്നതാണ്‌.

സാലിക് സെന്‍സറും ക്യാമറകളും

## [തിരുത്തുക] റീ ചാര്‍ജ്ജ് ചെയ്യുന്ന വിധം

വാഹന ഉടമയുടെ സാലിക്‌ അക്കൗണ്ടില്‍ ഉള്ള തുക ഒരു നിശ്ചിത അളവില്‍ കുറവാകുമ്പോള്‍, മൊബൈല്‍ ഫോണിലേക്ക്‌ ഒരു സന്ദേശവും എത്തുന്നതാണ്‌, വീണ്ടും അക്കൗണ്ടില്‍ തുക നിക്ഷേപിക്കുവാന്‍ സമയമായിരിക്കുന്നെ എന്നറിയിച്ചുകൊണ്ട്‌. സാലിക്കിന്റെ വെബ്‌ സൈറ്റ്‌ വഴിയോ, പ്രത്യേകം സജ്ജമാക്കിയിട്ടുള്ള സാലിക്‌ റീ ചാര്‍ജ്ജ്‌ കൗണ്ടറുകള്‍ വഴിയോ റീ ചാര്‍ജ്ജ്‌ ചെയ്യാവുന്നതാണ്‌.

## [തിരുത്തുക] കണ്ണികള്‍

സാലിക് വെബ് സൈറ്റ്

Retrieved from "http://ml.wikipedia.org../../../%E0%B4%B8/%E0%B4%BE/%E0%B4%B2/%E0%B4%B8%E0%B4%BE%E0%B4%B2%E0%B4%BF%E0%B4%95%E0%B5%8D_%28%E0%B4%9A%E0%B5%81%E0%B4%99%E0%B5%8D%E0%B4%95%E0%B4%82%29.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English